Source: https://alba-sport.ro/2019/05/14/semifinalele-cupei-romaniei-volei-alba-blaj-csm-bucuresti-astazi-ora-1830-digisport-3/
Timestamp: 2019-05-26 11:02:12+00:00

Document:
SEMIFINALELE CUPEI ROMÂNIEI: VOLEI ALBA BLAJ - CSM BUCUREȘTI, ASTĂZI, ORA 18:30 (DIGISPORT 3)! • Alba Sport
Home » Alte Sporturi » SEMIFINALELE CUPEI ROMÂNIEI: VOLEI ALBA BLAJ – CSM BUCUREȘTI, ASTĂZI, ORA 18:30 (DIGISPORT 3)!
După ce s-a încoronat cu titlul de campioană a României (foto), Volei Alba Blaj țintește al doilea său event din istorie, la turneul final al Cupei României la volei feminin. Campioana României joacă, pentru un loc în finală, cu CSM București. Meciul are loc în Sala Polivalentă din Alexandria, marți, 14 mai, de la ora 18:30 și va fi transmis în direct de Digisport 3. Dacă va trece de rivala sa, Volei Alba Blaj va juca în finală, miercuri, 15 mai, de la ora 17:00, cu învingătoarea dintre CSM Lugoj și CSM Târgoviște. Pentru meciul cu CSM București, Darko Zakoč nu are probleme de lot, astfel încât se mizează pe cea mai bună echipă în teren la ora jocului de marți. Campioana României se află deja la Alexandria și va efectua, în această seară, un prim antrenament de la ora 18:30, urmând ca dimineață să se antreneze de la ora 11:00. Va fi o nouă confruntare între cele două echipe în Cupa României, ambele având în palmares câte un trofeu. Volei Alba Blaj a câștigat Cupa României în 2017 (3-0 în finală cu Știința Bacău), în timp ce CSM București s-a impus anul trecut (3-1 în finală cu Volei Alba Blaj). Tot în această competiție, Volei Alba Blaj a eliminat CSM București în semifinalele ediției 2016/2017, cu dublă victorie (3-0 la Blaj și 3-1 la București).
Cealaltă semifinală, CSM Lugoj – CSM Târgoviște va începe la ora 16:00 și va fi transmisă în direct de Digisport 3. Doar învingătoarele vor mai juca miercuri, finala Cupei României fiind programată de la ora 17:00, în direct la Digisport. (sursa pagina de facebook a Volei Alba Blaj)
Tags: 2019, Cupa României, feminin, Profram semifinale
Articolul AnteriorCSȘ Blaj între primele șase echipe din țară în urma turneului final de cadeti de la Botoșani!
Articolul UrmătorÎn semifinala Cupei României, Volei Alba Blaj – CSM București 3-1 (25-15, 25-17, 20-25, 25-23)! Mâine de la ora 17.00 se joacă finala cu CSM Târgoviște!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM